Nr. 30054/09.07.2025

**REFERAT DE APROBARE**

**la** **Proiectul de hotărâre privind aprobarea Programului „Servicii medical-veterinare** **pentru identificarea prin microcip, înregistrare în R.E.C.S şi sterilizare a câinilor de rasă comună, cu stăpân, de pe raza judeţului Cluj”**

|  |
| --- |
| **Secțiunea 1 – Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| La nivelul județului Cluj, problema câinilor fără stăpân a devenit tot mai acută, fiind determinată, în principal, de înmulțirea necontrolată a câinilor de rasă comună și a metișilor, deținuți de persoane fizice care nu respectă obligațiile legale privind microciparea, înregistrarea și sterilizarea acestora.  Această situație contribuie la creșterea alarmantă a populației canine, cu implicații directe asupra sănătății publice, siguranței cetățenilor și bunăstării animalelor. Un număr semnificativ de proprietari de câini manifestă, în continuare, o atitudine pasivă față de responsabilitățile care le revin, perpetuând anumite mentalități, conform cărora animalele nu necesită măsuri speciale de control, îngrijire sau supraveghere.  Lipsa de informare și implicare conduce la neînregistrarea, neidentificarea și nesterilizarea câinilor, favorizând abandonul, maltratarea și înmulțirea necontrolată a acestora. Prin lipsa acțiunii, deținătorii de câini nu doar că periclitează bunăstarea animalelor, ci contribuie la crearea unui mediu nesigur pentru întreaga comunitate.  În conformitate cu prevederile OUG 155/2001 privind aprobarea programului de gestionare a câinilor fără stăpân, cu modificările și completările ulterioare, a*rticolul 2^1: “ (1) În vederea reducerii populaţiei de câini fără stăpân, autorităţile administraţiei publice locale, respectiv consiliile locale, Consiliul General al Municipiului Bucureşti şi consiliile judeţene pot asigura din bugetul local subvenţionarea costurilor privind sterilizarea, respectiv, după caz, identificarea şi înregistrarea câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale, prin contractarea acestor activităţi, conform legislaţiei în vigoare, cu unul sau mai mulţi medici veterinari de liberă practică, organizaţi în condiţiile legii. (2) Consiliile locale, Consiliul General al Municipiului Bucureşti şi Consiliile judeţene pot încredinţa şi subvenţiona din bugetul local realizarea acţiunilor de sterilizare, respectiv, după caz, de identificare şi de înregistrare a câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale către asociaţii sau fundaţii care desfăşoară activităţi în domeniul protecţiei animalelor, cu obligaţia asigurării de către acestea a serviciilor medical-veterinare, contractate cu medici veterinari de liberă practică, organizaţi în condiţiile legii.”* |
|  |
| * 1. **Cerinţe care reclamă oportunitatea actului administrativ:** |
| Potrivit reglementărilor legale de mai sus invocate, consiliile judeţene pot asigura din bugetul local subvenţionarea costurilor privind sterilizarea, respectiv, după caz, identificarea şi înregistrarea câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale, prin contractarea acestor activităţi, conform legislaţiei în vigoare, cu unul sau mai mulţi medici veterinari de liberă practică, organizaţi în condiţiile legii.  Programul de microcipare, înregistrare în Registrul de Evidență al Câinilor cu Stăpân (R.E.C.S) și sterilizare gratuită a câinilor de rasă comună, deținuți de persoane fizice cu domiciliul sau reședința pe raza județului Cluj, care face obiectul proiectului de hotărâre, are ca obiectiv principal responsabilizarea cetăţenilor și gestionarea eficientă a populaţiei canine din judeţul Cluj.  Programul are ca scop diseminarea informațiilor privind: obligativitatea și importanța înregistrării, microcipării și sterilizării câinilor de rasă comună; consecințele negative ale neglijării sau refuzului efectuării acestor proceduri, atât pentru cetățeni, cât și pentru bunăstarea animalelor; beneficiile directe ale acestui demers pentru comunitate și pentru deținătorii de animale.  Implementarea intervenţiilor veterinare, constau în microciparea, înregistrarea în R.E.C.S și sterilizarea gratuită a câinilor de rasă comună, deținuți de persoane fizice care au domiciliul sau reședința pe raza județului Cluj; microciparea și înregistrarea în R.E.C.S a câinilor de rasă comună care nu sunt încă înregistrați dar au stăpân deținuți de persoane fizice care au domiciliul sau reședința pe raza județului Cluj; sterilizarea câinilor eligibili, conform legislației în vigoare.  Programul acordă o importanță deosebită componentelor de educare și responsabilizare a cetățenilor, în special a deținătorilor de câini. Acesta urmărește: promovarea înregistrării și identificării câinilor în conformitate cu legislația în vigoare; prevenirea abandonului și a reproducerii necontrolate prin sterilizare; încurajarea unei atitudini responsabile și grijulii față de animalele de companie.  Este posibil ca anumite categorii de cetățeni să manifeste reticență față de program, pe fondul lipsei de informare sau al opoziției față de controlul reproducerii animalelor. Prin urmare, este esențială desfășurarea unor activități susținute de informare și implicare activă a comunității, pentru a facilita acceptarea și cooperarea. În zonele defavorizate sau mai puțin dezvoltate, accesul la serviciile oferite poate fi redus. Se vor avea în vedere măsuri de extindere a acoperirii programului, inclusiv prin implicarea organizațiilor de protecţie a animalelor și a structurilor asociative competente. Chiar și în condițiile oferirii gratuite a serviciilor, unii proprietari pot întâmpina dificultăți în respectarea cerințelor programului (programări, prezență la centre).  Activitățile de consiliere și educare vor avea un rol esențial în creșterea gradului de conformare. Principalii beneficiari ai programului sunt deținătorii de câini de rasă comună, care vor avea acces gratuit la servicii esențiale pentru gestionarea responsabilă a animalelor de companie.  Întreaga comunitate beneficiază indirect de implementarea programului, prin creșterea siguranței publice, reducerea numărului de câini fără stăpân și promovarea unei relații responsabile între om și animal.  Implementarea eficientă a programului necesită sprijinul autorităților locale și al serviciilor veterinare, care asigură resursele logistice și suportul tehnic necesar.  ONG-urile și voluntarii pot contribui activ la succesul programului prin organizarea de campanii de informare, activități de voluntariat și sprijin logistic în teren. |
| 1. **Schimbări preconizate:** |
| Propunem aprobarea unui program de microcipare, înregistrarea în RECS şi sterilizarea gratuită a câinilor de rasă comună şi a metişilor acestora, deţinuţi de persoane fizice cu domiciliul/reşedinţa, pe raza judeţului Cluj, în limita bugetului aprobat.  Consiliul judeţean poate asigura din bugetul local subvenţionarea costurilor privind sterilizarea, respectiv, după caz, identificarea şi înregistrarea câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale, prin contractarea acestor activităţi, conform legislaţiei în vigoare, cu unul sau mai mulţi medici veterinari de liberă practică, organizaţi în condiţiile legii.  Gestionarea modalității de îndeplinire a celor menționate mai sus se va realiza prin grija Serviciului Administrare Patrimoniu din cadrul Direcției Juridice - Compartimentul pentru gestionarea câinilor fără stăpân. |
| **Secțiunea a 2-a - Impactul socio-economic:** |
| Implementarea programului va duce la promovarea, în rândul cetăţenilor judeţului Cluj, a unei culturi de combatere a fenomenului de abandon al câinilor prin încurajarea şi motivarea proprietarilor de câini, pentru sterilizarea şi microciparea câinilor de rasă comună sau metişi, pe care îi deţin.  Totodată, va asigura creşterea siguranţei cetăţenilor judeţului Cluj, întrucât, prin programul de microcipare şi sterilizare, se reduce numărul de câini fără stăpân care se înmulţesc.  Prin reducerea numărului de câini fără stăpâni, se reduc şi cheltuielile cu gestionarea câinilor fără stăpâni aflaţi în pericol. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| În bugetul Județului Cluj, s-a alocat suma de 500,000 lei fără TVA, pentru servicii medical-veterinare pentru identificarea prin microcip, înregistrare în R.E.C.S şi sterilizare a câinilor de rasă comună, cu stăpân. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| **Proiectul a fost pus la dispoziția asociațiilor de protecție a animalelor**, în vederea identificării unor modalități eficiente de colaborare, precum și pentru clarificarea anumitor aspecte de interes comun.  În cadrul procedurii de transparență decizională au fost formulate recomandări iar proiectul de hotărâre a fost definitivat prin integrarea recomandărilor primite. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:**   * Registru pentru consemnarea şi analizarea propunerilor, sugestiilor, opiniilor cu valoare de recomandare primite cu privire la proiectul de hotărâre |

INIȚIATOR,

PREȘEDINTE

Alin TIȘE

**PROIECT DE HOTĂRÂRE**

**privind aprobarea Programului „Servicii medical-veterinare** **pentru identificarea prin microcip, înregistrare în RECS şi sterilizare a câinilor de rasă comună, cu stăpân, de pe raza judeţului Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr.\_\_\_\_\_\_\_\_\_/\_\_\_\_\_2025 privind aprobarea Programului „Servicii medical-veterinare pentru identificarea prin microcip, înregistrare în RECS şi sterilizare a câinilor de rasă comună, cu stăpân, de pe raza judeţului Cluj”, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 30054/09.07.2025, Raportul de specialitate nr. 30055/09.07.2025 întocmit de Serviciul Administrare Patrimoniu din cadrul Direcţiei Juridice şi Avizul cu nr........... din ................... adoptat de Comisia de specialitate nr. …..........…, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicat 2;

În conformitate cu prevederile:

* art. 173 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările ulterioare;
* art. 5 alin. (3) din Legea nr. 273/ 2006 privind finanţele publice locale, cu modificările și completările ulterioare;
* Legea nr. 205/2004 privind protecţia animalelor, republicată, cu modificările și completările ulterioare;
* art. 2 ^ 1 din Ordonanța de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Hotărârea Guvernului nr. 1.059/2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Hotărârii Consiliului Județean Cluj nr. 42/2025 privind aprobarea bugetului general propriu al Județului Cluj pe anul 2025;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art.1. (1)** Se aprobă Programul „Servicii medical-veterinare pentru identificarea prin microcip, înregistrare în R.E.C.S şi sterilizare a câinilor de rasă comună, cu stăpân, de pe raza judeţului Cluj”, finanţat din bugetul local, prevăzut în **Anexa** care face parte integrantă din prezenta hotărâre.

**(2)** Finanţarea programului prevăzut la alin. (1), se face din bugetul Judeţului Cluj, în limita sumei de 500.000 lei (fără TVA).

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică şi Direcția de Dezvoltare și Investiții.

**Art. 3.** Prezenta hotărâre se comunică Direcției Juridice, Direcţiei Generale Buget-Finanţe Resurse Umane, Direcției Dezvoltare și Investiții, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIȘE Simona GACI**

**Nr. …........... din …..........................2025**

*Prezenta hotărâre a fost adoptată cu …..... voturi “pentru” ...… voturi “împotrivă”, .…. ”abţineri” şi ……. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

INIȚIATOR,

PREȘEDINTE

Alin TIȘE

**ANEXA**

**la Hotărârea nr. ........./.......2025**

**PROGRAM**

**„Servicii medical-veterinare** **pentru identificarea prin microcip, înregistrare în R.E.C.S**

**şi sterilizare a câinilor de rasă comună, cu stăpân, de pe raza judeţului Cluj”**

1. **DESCRIERE**

Programul de microcipare, înregistrarea în R.E.C.S şi sterilizarea gratuită a câinilor de rasă comună şi a metişilor, deţinuţi de persoane fizice cu domiciliul/reşedinţa, pe raza judeţului Cluj, denumit în continuare PROGAM, urmează să se desfășoare pe parcursul anului 2025 și cuprinde următoarele etape:

1. **Etapa de comunicare, informare și conștientizare** a cetățenilor, referitoare la necesitatea înregistrării, microcipării și sterilizării, consecințele rezultate din neglijarea sau refuzul înregistrării și sterilizării pentru ceilalți cetățeni ai Judeţului Cluj, precum și pentru câinii pe care îi dețin;
2. **Etapa de microcipare, înregistrare în RECS şi sterilizarea câinilor deținuți de persoane fizice** cu domiciliul/reședința pe raza Judeţului Cluj și microciparea și înregistrarea câinilor în RECS, a câinilor care nu sunt microcipati sau înregistraţi şi sterilizarea câinilor;

**Notă**: \* Microciparea este un proces prin care un dispozitiv electronic, de dimensiuni mici, este inserat sub pielea câinelui. Acest microcip conține informații relevante despre câine și stăpânul său, cum ar fi numele proprietarului, adresa și numărul de contact. Prin intermediul acestui microcip, autoritățile pot identifica și localiza câinii în cazul în care aceștia se pierd sau sunt implicați în situaţii de risc.

\*\*R.E.C.S – Registrul de Evidenţă al Câinilor cu stăpân – bază de date națională în care informațiile despre câini și proprietarii acestora sunt centralizate și actualizate. Aceasta facilitează identificarea și gestionarea responsabilă a câinilor și asigură o mai bună monitorizare a populaţiei canine.

**II. SCOP ȘI REZULTATE**

1. Scopul proiectului este creșterea gradului de confort, siguranță și bunăstare în rândul cetățenilor Județului Cluj, prin reducerea numărului de câini fără stăpân, abandonați sau neînregistrați de pe domeniul public, prin implementarea unui sistem de control uman, eficient și sustenabil al populației canine, care să asigure atât protecția comunității, cât și respectarea drepturilor și bunăstării animalelor.
2. Rezultate program: promovarea deţinerii responsabile a câinilor, limitarea reducerii înmulţirii necontrolate a câinilor de rasă comună, prevenirea abandonului câinilor şi a agresivităţii acestora asupra oamenilor şi animalelor.

**III. OBIECTIVE**

1. **Crearea şi implementarea unui mecanism de monitorizare şi actualizare anuală a situaţiei populaţiei canine la nivel judetean, respectiv asigurarea creşterii constante a numărului de câini sterilizaţi ca masură sustenabilă de control a înmulţirii necontrolate şi reducerea numărului de animale fără stăpân.**

**1.1.** În general, numărul crescut de câini fără stăpân reprezintă o problemă majoră în multe comunităţi. Reproducerea necontrolată a câinilor duce la creşterea excesivă a populației canine, ceea ce poate genera probleme de sănătate și de siguranţă pentru oameni și alte animale. Situația câinilor aparținând rasei comune și metișilor acestora de pe raza Judeţului Cluj, a devenit alarmantă, înmulţirea necontrolată a acestora punând în pericol siguranța, integritatea și chiar viaţa cetățenilor din Judeţul Cluj.

**1.2.** Programul propune, componente importante de informare/conștientizare a deținătorilor de câini. Programul se va desfășura cu sprijinul Autorității Naționale Sanitar Veterinare și pentru Siguranța Alimentelor (A.N.S.V.S.A), și al Biroului de Protecţie Animală, din cadrul Inspectoratului General al Poliţiei Române, respectiv cu alte instituții și/sau structuri asociative compentente să ducă la îndeplinire prevederile actelor normative mai sus-menționate.

**1.3.** Procentul previzionat de accesare a campanie: 70%

**1.4.** Procentul previzionat de femele sterilizate din total sterilizări: 45%

**1.5.** Procentul previzionat de complicaţii postoperatorii ≤ 0.01%

**1.6.** Procent previzionat anual față de anul anterior pentru creşterea numărului de câini sterilizați, minimum 0.47%. Pentru anul 2025 față de 2024 (16.93%, la final de 2024, câini sterilizaţi (39.204) din total câini înregistraţi (226.707) la nivel de judet, față de 17.40% la final de 2025) conform datelor din RomPetID.

1. **Creșterea gradului de conștientizare și implicare a cetățenilor în viața comunității. Responsabilizarea deținătorilor de câini în scopul respectării de către aceștia a obligațiilor legale.**

**2.1.** Mulţi dintre deţinătorii de câini sunt prizonierii unor mentalităţi învechite, transmise transgenerațional, mentalități conform cărora nu au foarte multă responsabilitate în calitatea lor de deţinători de câine, astfel că nu conştientizează că animalul trebuie înregistrat, vaccinat (chiar dacă, în conformitate cu prevederile legale, acest tratament este asigurat gratuit pentru câinii înregistrați), sterilizat, pentru a preveni creşterea numărului de câini abandonați, chinuiți, maltratați, etc.

**2.2.** Prin comportamentul lor dezinteresat, acești deţinători de câini nu manifestă grijă și afecțiune pentru animalele pe care le dețin și în egală măsură, pun în pericol siguranţa întregii comunităţi prin neasumarea obligaţiilor pe care le au.

**2.3.** Programul propus pune accent deosebit pe conştientizarea cetăţenilor, cu precădere a deținătorilor de câini, referitoare la obligațiile pe care le au, respectiv înregistrarea câinilor pe care îi dețin, sterilizarea acestora pentru prevenirea înmulțirii necontrolate și a abandonului puilor sau câinilor adulți.

**2.4.** Programul încurajează responsabilizarea proprietarilor de câini, promovând îngrijirea adecvată a animalelor de companie. Prin oferirea serviciilor gratuite de sterilizare, microcipare și înregistrare, proprietarii sunt încurajați să își asume responsabilitatea pentru câinii lor, asigurându-se că aceștia sunt identificați, înregistrați și protejați în caz de pierdere sau accident.

1. **Îmbunătățirea sănătății publice prin reducerea riscului de transmitere a bolilor zoonotice (precum rabia) de la câini la oameni și diminuarea incidentelor de interacțiune negativă între oameni și câinii fără stăpân.**
2. **Asigurarea protecției și bunăstării animalelor prin prevenirea suferinței generate de abandon, lupte teritoriale sau malnutriție, în special în cazul câinilor care nu sunt sterilizați și nu beneficiază de îngrijire corespunzătoare.**
3. **Implementarea măsurilor preventive, precum sterilizarea animalelor, contribuie la reducerea semnificativă a costurilor pe termen lung pentru administrațiile publice, în comparație cu cheltuielile implicate privind activitatea de capturare, întreţinere și eutanasiere.**

**IV. ACTIVITĂȚI**

**1. Activități aferente campaniei de informare și conștientizare:**

* 1. Elaborare conținuturi materiale informative și de conștientizare;
  2. Alegerea tipurilor de materiale (flyere, panouri, mash-uri, etc), a cantităților pentru fiecare tip de material, a locurilor, perioadelor și modalităților de amplasare/distribuire;
  3. Tipărirea/printarea materialelor informative și de conștientizare;
  4. Distribuirea și/sau amplasarea materialelor informative și de conștientizare.

**2. Activități aferente sterilizării câinilor:**

**2.1.** Microciparea câinilor şi înregistrarea în R.E.C.S

**2.2.** efectuarea procedurii de sterilizare;

**2.3.** monitorizarea post-operatorie a câinilor (inclusiv tratamente necesare);

**V. RISCURI ŞI ACŢIUNI PENTRU ATENUAREA IMPACTULUI**

1. **Respingerea sau rezistența comunității:**

Există posibilitatea ca anumite segmente ale comunității să respingă sau să fie rezistente faţă de program, din cauza lipsei de conştientizare sau a opoziției față de intervenția umană în procesul de reproducere a animalelor. Astfel, promovarea programului și implicarea activă a comunității sunt necesare pentru a obține sprijin şi cooperare, prin:

* 1. Materiale de comunicare în social media;
  2. Solicitarea implicării active a primarilor, polițistului local și medicilor de familie în diseminarea informațiilor către comunitate;
  3. Publicarea periodică a unor rapoarte cu privire la numărul de animale sterilizate, cheltuieli şi alte efecte;

1. **Accesibilitate și acoperire scăzută:**

Asigurarea accesibilității la serviciile de microcipare, înregistrare și sterilizare pentru toți proprietarii de câini poate fi o provocare în comunitățile mai sărace sau mai puțin dezvoltate. Vor fi luate în considerare modalități de a asigura acoperirea programului în toate zonele și comunitățile (participarea asociațiilor de profil la activitățile derulate) prin:

* 1. Crearea unor orare flexible pentru sterilizare, care să se potrivească cu programul cetăţenilor.
  2. Asigurarea transportului gratuit pentru animale, cu ajutorul anumitor ONG-uri, unde stăpânii nu se pot deplasa.
  3. Comunicarea multicanal.

1. **Conformitate scăzută a proprietarilor de câini**:

Deși programul poate oferi servicii gratuite, unii proprietari pot întâmpina dificultăți în a respecta și a se conforma cerințelor programului, cum ar fi programarea la centrele de sterilizare, participarea la sesiunile de microcipare sau actualizarea informațiilor în R.E.C.S. Educația și consilierea proprietarilor prin intermediul sesiunilor de comunicare joacă un rol important în abordarea acestor aspecte:

* 1. Organizarea campaniei de informare comună, împreună cu BPA, DSVSA, UAT-uri şi ONG-uri;
  2. Comunicare pozitivă - Oferirea cetăţenilor care se conformează a unui ,,CERTIFICAT DE PROPRIETAR RESPONSABIL’’

1. **Descoperirea de animale de companie deţinute în condiţii necorespunzătoare** (consiliere

proprietari, colaborare interinstituţională şi parteneriat cu ONG pentru a prelua animalele aflate în stare de pericol).

1. **Complicaţii post-operatorii:**
   1. Selectare de medici cu experienţă, portofoliu de intervenţii sterilizare;
   2. Utilizare protocoale standard de anestezie, sutură şi monitorizare post-operatorie.

**VI.** **BENEFICIARI**

**1.** Proprietarii de câini din rasa comună și metiși: Programul vizează în principal proprietarii de câini care dețin câini din rasa comună sau metiși. Aceștia sunt responsabili de asigurarea îngrijirii adecvate și a bunăstării animalelor lor de companie.

**2.** Comunitatea locală din judeţul Cluj: Programul are impact asupra întregii comunități în care este implementat. Scopul este de a promova o abordare responsabilă în ceea ce privește îngrijirea și gestionarea câinilor de companie, reducerea numărului de câini fără stăpân și îmbunătățirea relației dintre oameni și animale.

**VII. FACTORI INTERESAȚI**

1. Instituțiile publice locale și serviciile veterinare: Colaborarea cu instituțiile locale și serviciile veterinare este esențială pentru implementarea și aplicarea programului. Acestea au un rol important în asigurarea resurselor și sprijinului logistic necesar pentru desfășurarea activităților programului.
2. Organizații non-guvernamentale și voluntari: Organizațiile non-guvernamentale și voluntarii pot juca un rol semnificativ în sprijinirea programului prin organizarea de evenimente de conștientizare și implicare comunitară sau furnizarea de asistență în gestionarea și implementarea programului.

**VIII. FINANȚAREA**

**1.1.** Pentru anul 2025, bugetul necesar alocat este de 500.000 lei, fără TVA. Acesta poate fi subiectul unor modificări ulterioare, de către finanțator.

**1.2.** Prețul mediu estimat pentru serviciile de microcipare, sterilizarea şi înregistrare în R.E.C.S a câinilor la cabinetul medical veterinar – preț mediu estimat, este de 378 lei, fără TVA , câine mascul sau femelă. Numărul de câini care ar putea beneficia de acest program este de aproximativ 1322.

**IX. DURATA**

**1.1.** Programul se va derula pe parcursul anului 2025, până la sfârşitul anului.

**1.2.** Serviciile prestate vor putea fi facturate până la 31.12.2025 și vor fi achitate la termenele scadente, în conformitate cu clauzele contractuale dintre achizitor, Consiliul Judeţean Cluj și prestator.

**X. CALENDAR DE DESFĂȘURARE**

|  |  |
| --- | --- |
| Denumire activitate | Termen estimativ |
| Campanie de comunicare/informare/conștientizare) | pe toată durata programului |
| Achiziție servicii de identificare / înregistrare / microcipare / sterilizare câini din rasa comună și metișii acestora | August 2025 |
| Campanie de sterilizare câini microcipați/înregistrați | Septembrie-Decembrie 2025 |

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIȘE Simona GACI**

INIȚIATOR,

PREȘEDINTE

Alin TIȘE

**Direcţia Juridică**

**Nr. 30055/09.07.2025**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | **Aprobarea programului „Servicii medical-veterinare** **pentru identificarea prin microcip, înregistrare în R.E.C.S şi sterilizare a câinilor de rasă comună, cu stăpân, de pe raza judeţului Cluj”** | | | |
| **Compartiment de resort:** | Direcţia Juridică – Serviciul Administrare Patrimoniu | | | |
| **Secțiunea 1 - Documentare și analiză:** | | | | |
| Sunt extrem de mulţi cetăţeni care nu îşi sterilizează câinii de rasă comună, cu toate că sterilizarea este obligatorie prin lege. Cei mai mulţi cetăţeni aleg să nu intre în legalitate pe motivul că sterilizarea şi microciparea câinelui din curte costă mult. În zonele rurale, cetăţenii au obiceiul de a sta cu porţile larg deschise, astfel câinii ies din curţi şi se înmulţesc necontrolat.  Abandonul atinge si el cote alarmante, foarte mulţi pui de câini sunt puşi în sac şi aruncaţi la margine de sat. Conform studiilor ştiinţifice dintr-o femelă nesterilizată şi un mascul necastrat pot proveni în 6 ani, 67.000 de pui.  Sterilizarea şi microciparea sunt singurele metode eficiente prin care populaţia canină poate fi ţinută sub control, singurele metode prin care abandonul poate fi prevenit și prin care tragediile în care sunt implicaţi cetăţenii pot fi prevenite.  Microciparea este un proces prin care un dispozitiv electronic, de dimensiuni mici, este inserat sub pielea câinelui. Acest microcip conține informații relevante despre câine și stăpânul său, cum ar fi numele proprietarului, adresa și numărul de contact. Prin intermediul acestui microcip, autoritățile pot identifica și localiza câinii în cazul în care aceștia se pierd sau sunt implicați în situații de risc.  R.E.C.S - Registrul de Evidenţă al Câinilor cu Stăpân– bază de date națională în care informațiile despre câini și proprietarii acestora sunt centralizate și actualizate. Acesta facilitează identificarea și gestionarea responsabilă a câinilor și asigură o mai bună monitorizare a populației canine.  Programul de identificare prin microcip, înregistrarea în R.E.C.S şi sterilizarea gratuită a câinilor de rasă comună şi a metişilor, deţinuţi de persoane fizice cu domiciliul/reşedinţa, pe raza judeţului Cluj, urmează să se desfășoare pe perioada anului 2025 și cuprinde următoarele etape:   1. Etapa de comunicare, informare și conștientizare a cetățenilor, referitoare la necesitatea înregistrării, microcipării și sterilizării, consecințele rezultate din neglijarea sau refuzul înregistrării și sterilizării pentru ceilalți cetățeni ai Judeţului Cluj, precum și pentru câinii pe care îi dețin; 2. Etapa de microcipare, înregistrare în R.E.C.S şi sterilizarea câinilor deținuți de persoane fizice cu domiciliul/reședința pe raza Judeţului Cluj, excepţie cei deţinuţi de persoane cu domiciliul în Cluj-Napoca și microciparea și înregistrarea câinilor în RECS, a câinilor care nu sunt microcipati sau înregistraţi şi sterilizarea câinilor. | | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Prin modificarea adusă de Legea nr. 368 din 7 decembrie 2023, OUG nr. 155/2001, consiliile judeţene pot asigura din bugetul local sterilizarea şi microciparea câinilor astfel: Art. 2^1: (*1) În vederea reducerii populaţiei de câini fără stăpân, autorităţile administraţiei publice locale, respectiv consiliile locale, Consiliul General al Municipiului Bucureşti şi consiliile judeţene pot asigura din bugetul local subvenţionarea costurilor privind sterilizarea, respectiv, după caz, identificarea şi înregistrarea câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale, prin contractarea acestor activităţi, conform legislaţiei în vigoare, cu unul sau mai mulţi medici veterinari de liberă practică, organizaţi în condiţiile legii. (2) Consiliile locale, Consiliul General al Municipiului Bucureşti şi consiliile judeţene pot încredinţa şi subvenţiona din bugetul local realizarea acţiunilor de sterilizare, respectiv, după caz, de identificare şi de înregistrare a câinilor cu stăpân ce aparţin rasei comune sau a metişilor acestora aflaţi pe raza unităţilor administrativ-teritoriale către asociaţii sau fundaţii care desfăşoară activităţi în domeniul protecţiei animalelor, cu obligaţia asigurării de către acestea a serviciilor medical-veterinare, contractate cu medici veterinari de liberă practică, organizaţi în condiţiile legii.”*  În temeiul prevederilor art. 2^1 (1) din OUG nr. 155 din 21 noiembrie 2001, Programul de subvenţionare a costurilor pentru identificarea prin microcip, înregistrarea în RECS şi sterilizarea gratuită a câinilor de rasă comună şi a metişilor, deţinuţi de persoane fizice cu domiciliul/reşedinţa, pe raza judeţului Cluj, vor fi prestate prin încheierea de contracte cu medici veterinari, în condiţiile legii, ca modalitate de organizare şi funcţionare.  Gestionarea modalităţii de îndeplinire a obligaţiilor menţionate mai sus se va realiza prin grija Serviciului de Admistrare Patrimoniu, Compartimentul pentru gestionarea câinilor fără stăpân din cadrul Direcţiei Juridice.  În paralel cu acest program, împreună cu alte structuri care doresc să se implice, se vor realiza campanii de informare în masă, în scopul, conştientizării populaţiei şi respectării de către aceştia a obligaţiilor legale.  Prin Hotărârea Consiliului Județean Cluj nr. 42/2025 privind aprobarea bugetului general propriu al Județului Cluj pe anul 2025, a fost alocată suma de 500.000 lei, fără TVA, pentru derularea Programului. | | | | |
| **Secțiunea a 3-a** **– Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | | |
| Sterilizarea şi microciparea sunt metode eficiente prin care populaţia canină poate fi ţinută sub control, prin aceste metode abandonul animalelor poate fi prevenit. Acestea sunt singurele metode prin care tragediile în care sunt implicaţi cetăţenii pot fi prevenite.  În întâmpinarea acestor obiective şi ţinând cont de numărul mare de petiţii cu privire la iresponsabilitatea posesorilor de animale, înmulţirea necontrolată a câinilor, precum şi abandonul câinilor pe domeniul public, este extrem de important să punem accent pe responsabilizarea deţinătorilor de câini, în scopul respectării de către aceştia a obligaţiilor legale. | | | | |
| **Secțiunea a 4-a – Concluzii/propuneri:** | | | | |
| În urma analizării proiectului de hotărâre și a documentării efectuate, **certificăm faptul că proiectul de hotărâre îndeplinește** **cerințele tehnice** specificate la Secțiunea a 2-a. | | | | |
|  | | **Prenume și nume** | **Data** | **Semnătura** |
| AVIZAT: Director executiv | | Ştefan Iliescu |  |  |
| VERIFICAT: Șef serviciu | | Alin Danci |  |  |
| ÎNTOCMIT: Consilier | | Oana Andreea Pece |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA JURIDICĂ | 11.07.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | normativ | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |